ДЕТСКА ГРАДИНА “ СВЕТА АННА ”  ГРАД САПАРЕВА БАНЯ

ЗАВЕРИЛ:
ДИРЕКТОР:
                   (Цв. Гладникова)
                                                                                  


                                                                                                                                                                                                
                                                                                                                                                                                                                
ЕТИЧЕН  КОДЕКС


ЗА  ПОВЕДЕНИЕ НА СЛУЖИТЕЛИТЕ  В  ДГ ,, СВЕТА АННА ‘’          ГРАД САПАРЕВА БАНЯ

   „  Всички човешки същества са с еднаква ценност, независимо от раса, вяра, убеждения, националност, пол, социално-икономически статус или сексуална ориентация.”    
 ,, Човешките същества са по природа автономни и съзидателни. Всеки индивид твори своя собствен живот а колективно, ние творим обществото....''


                                                                                                                         Изготвили:
                                                                                                                   
[bookmark: _GoBack]                                                                                                                                1.Светлана Мантаркова
                                                                                                                                          2. Рени Чучуганова
                                                                                                                                   3.Десислава Георгиева





Е Т И Ч Е Н   К О Д Е К С
За поведение на служителите в ДГ “Света Анна”
ВЪВЕДЕНИЕ
Етичния кодекс представя стандартите за етично поведение на работещите с деца в сферите на: образование, здравеопазване, социални грижи, правосъдие, вътрешни работи и др.Етичния кодекс представя стандартите за етично поведение на работещите с деца в ДГ„Света Анна”
Моралният кодекс за деца има за цел:
1 .Да представят основните ценности и принципи които работещите с деца трябва да знаят и спазват в своята практика.
2.Да утвърдят волята и стремежа на работещите с деца за етичност в практическата им дейност.
3. Да насочват поведението и подпомогнат работещите с деца в решаването на етични дилеми които срещат в своята практика.
4.Да очертаят моралните отговорности на работещите с деца: към детето, към семейството, помежду им и  към обществото.
РАЗДЕЛ  І

Общи положения
Чл. 1. Настоящият кодекс определя етичните правила на поведение на служителите в Детска градина  “Света Анна”, назначени по трудово или служебно правоотношение, и има за цел да укрепи общественото доверие в морала и професионализма на служителите, както и да повиши престижа на управлението. 
Чл.2. Детска градина  „Света Анна” се стреми към постигане.
-Обществено признание - създаване на привлекателна визия на детската градина.
--Максимални резултати във възпитателно-образователната работа.
-Колегиални отношения - изграждане на взаимно приемливи отношения между всички членове на организацията и отношение на доверие и сътрудничество с родителска общност.
Чл. 3. Дейността на учителите, служителите и работниците от ДГ се осъществява при спазване принципите на:
-Законност, лоялност, честност, безпристрастност, прозрачност, отговорност и отчетност;
-Компетентност, ефективност, изпълнителност, вежливост и политическа неутралност
Чл. 4. Всеки работещ в” Детска градина  Света Анна” е длъжен да изпълнява функциите си по най-ефективен начин като:
-следва поведение, което не накърнява престижа на детската градина, както при изпълнение на служебните си задължения, така и в своя обществен и личен живот;
-осъществява действия, предлага и взема решения, водещи до укрепване на доверието към детското заведение;
-изпълнява възложените му функции и осъществява дейността си компетентно, обективно и добросъвестно като се стреми непрекъснато да подобрява работата си в интерес на гражданите и защитава интересите на детската градина.
Чл. 5. Служителите трябва да имат подходящ външен вид, отговарящ на работната обстановка и съответстващ на общоприетите норми.

  Работещите с деца изпълняват своите функции, като се ръководят    от     основните ценности и принципи към децата:
Чл. 6. Детството е изключително важен период от живота на човека.
Чл. 7. Семейството е най-естествената среда за развитието на детето. 
Чл. 8. Всяко дете притежава неповторима уникалност и стойност. 
Чл. 9 На всяко дете е гарантирано правото на : 
                                                 - свобода на изразяване на мнение; 
                                                 - свобода на мисълта, съвестта и религия; 
                                                - формиране на собствени възгледи и право да ги изразява свободно. 
Чл. 10. Всяко дете има право на закрила срещу нарушаващите неговото достойнство методи на възпитание, физическо, психическо или друго насилие или форми на въздействие. 
 Чл. 11. Всяко дете има право на закрила за нормалното му физическо, умствено, нравствено и социално развитие. 
 Чл. 12. Всяко дете и всяко семейство заслужават да бъдат подпомогнати да развият пълния си потенциал.
 Чл. 13. Във всички случаи да се защитават по най-добър начин интересите на детето. 
 Чл. 12. Всяко дете, попаднало в риск, има нужда от специална закрила за извеждането му от рисковата ситуация.
 Чл. 13. Децата с изявени дарби се ползват от мерките за специална закрила.
 Чл. 14.Работещите с деца трябва да притежават определени личностни, морални и социални качества. 




РАЗДЕЛ  ІІ
                                                                    
     Морални отговорности към детето
Чл. 15. Да основаваме практиката си на съвременните знания за детското развитие и познаването на индивидуалните особености на всяко дете.
 Чл. 16. Да разбираме и уважаваме уникалността на всяко дете.
 Чл. 17. Да се съобразяваме със специфичната уязвимост на всяко дете.
Чл. 18. Да създаваме безопасна и здравословна среда, която стимулира социалното, емоционалното и физическото развитие на детето.
Чл. 19. Да подкрепяме правото на детето на свободно изразяване на мнение по всички въпроси от негов интерес.
Чл. 20. Да работим в най-добрия интерес на детето.
Чл. 21.Да осигуряваме на децата в риск равни възможности за достъп до адекватни грижи и образование.
 Чл. 22. Да не участваме в практики, които не зачитат достойнството на детето или са опасни и вредни за физическото и емоционално му здраве и развитие. 
Чл. 23. Да познаваме симптомите на насилие над дете - физическо, сексуално, вербално, емоционално малтретиране или занемаряване. Да познаваме и спазваме законите и процедурите, защитаващи детето от насилие.
Чл. 24. При съмнение за малтретиране да уведомяваме органите за закрила на детето и да следим дали са предприети необходимите мерки.
Чл. 25. Когато друго лице изкаже подозрения за малтретиране на дете,
да му окажем пълно съдействие за предприемане на подходящи действия за закрила на детето.
 Чл.26.Когато ни станат известни действия или ситуации, които заплашват здравето и сигурността на детето, ние имаме моралната и законова отговорност да информираме органите по закрила на детето. 

РАЗДЕЛ ІІІ

    Морални отговорности към семейството 
 Чл. 27. Наша първостепенна отговорност е да подпомогнем семейството при отглеждането и възпитанието на децата.
Чл. 28. Да зачитаме достойнството на всяко семейство и неговата култура, обичаи, език и убеждения.
 Чл. 29. Да уважаваме ценностите на семейството при отглеждане и възпитание на децата и правото му да взема решения за своите деца. 
Чл. 30. Да информираме семейството за всички решения, отнасящи се до детето, и когато е подходящо, да го включваме във вземането на такива решения.
 Чл. 31. Да зачитаме правото на семейството да бъде информирано за начина, по който работим с детето. 
 Чл. 32. Да информираме родителите за изследователските проекти, включващи техните деца и да се стремим да им даваме възможност да упражняват правото си да откажат участието, без да изпитват чувство за вина. Да не позволяваме и да не участваме в изследвания, които по някакъв начин могат да застрашат здравето, образованието, развитието или благополучието на детето. 
Чл33.Да не използваме нашите отношения със семейството за лично облагодетелстване 
Чл34. Да осигуряваме конфиденциалност на информация и да зачитаме правото на семейството на личен живот с изключение на случаите на малтретиране и лоша грижа 
Чл.35. В случаите когато има конфликт между членовете на семейството ще работим открито споделяйки наблюденията си за детето за да помогнем на всички включени страни да вземат информирано решение като стриктно ще се въздържаме от вземане страна в конфликта.

РАЗДЕЛ  ІV
Взаимоотношения с колеги, родители и граждани
Чл. 36. Учителят, служителят и работникът зачитат правата на всички деца, колеги, родители и граждани, независимо от тяхната политическа, идеологическа, расова, религиозна и етническа принадлежност като се въздържа от дискриминационни действия и показва добро възпитание, уважение и внимателно отношение към всички.
Чл. 37. Учителят, служителят и работникът са длъжни да имат поведение, което не провокира конфликтни ситуации, а при възникването им, да се стремят към безболезнено разрешаване като контролират емоциите и реакциите си, независимо от обстоятелствата и държанието на външните лица.
Чл.38. Учителят, служителят и работникът са длъжни да изпълняват своите задължения законосъобразно, своевременно и точно, добросъвестно и безпристрастно. Те са длъжни да предоставят необходимата информация при спазване на действащото законодателство.
Чл. 39. Учителят, служителят и работникът са длъжни да опазват данните и личната информация, станали им известни при или по повод изпълнението на служебните им задължения.
Чл. 40. Използването на информация, придобита във връзка с изпълнението на служебните задължения за лични облаги, е абсолютно забранено. Служителите са задължени да пазят служебната тайна.
Чл. 41. Учителят, служителят и работникът отговарят на поставените им въпроси и изпълняват поставените им задачи, съгласно длъжностната си характеристика като при необходимост пренасочват проблемите към съответното компетентно лице.
Чл. 42. (1) В своите колегиални взаимоотношения учителите, служителите и работниците се ръководят от принципите на лоялност, взаимно уважение, сътрудничество и йерархична подчиненост.
(2) Учителят, служителят или работникът няма право да уронва доброто име или да поставя под съмнение професионализма на колегите си чрез неуместни изявления или действия.
(3) Недопустимо е отправянето на обиди между учители, служители и работници, както и дискриминационни прояви в отношенията помежду им.
Чл. 43. Учителят, служителят или работникът е длъжен да помага на колегите си за изпълнение на техните служебни задължения в рамките на своята компетентност и функции.
Чл. 44. При възникване на спорове между колеги, същите следва да се решават в рамките на добрия тон като е недопустимо това да става в присъствието на външни лица.
Чл. 45. В отношенията си с колегите, всеки един учител, служител или работник е длъжен да проявява уважение и коректност, като не допуска поведение, което накърнява достойнството и правата на личността. 
Чл. 46 .Учителят, служителят или работникът се отнасят с децата, техните родители и гражданите с нужното уважение, като не накърняват достойнството им, не създават конфликти, не нарушават правата им и не ги дискриминират.
Чл. 47. Служителите нямат право да агитират на работното си място в полза на политически партии или за религиозни цели.


РАЗДЕЛ V

ОТГОВОРНОСТИ КЪМ ОБЩЕСТВОТО
Чл.48. Да работим за създаване на сигурна обществена среда в която детето да получава адекватни здравни грижи храна подслон възпитание и да живее без насилие 
Чл.49. Да работим за подобряване на сътрудничеството между организациите както и за интердисциплинарното взаимодействие между професиите които имат отношение към благополучието на децата и семейството
Чл.50. Да съдействаме за повишаване степента на разбиране на децата и техните нужди от обществото.
Чл.51. Да работим за популяризиране правата на децата както и за повишаване чувствителността на  обществото към нарушаването му.
Чл.52. Да работим подкрепа на законите и политиките които подпомагат благополучието на децата и семейството им и да се противопоставяме на тези които го нарушават.

РАЗДЕЛ VІ
Професионално поведение
Чл. 53 Учителите, служителите и работниците подпомагат ръководството на детската градина, проявявайки висок професионализъм, безпристрастност и активност, както при разработването и провеждането на политиката на МОМН, така и при осъществяването на неговите правомощия. 
Чл. 54. При изпълнение на своите задължения, учителят, служителят и работникът се придържа към лоялно поведение и почтеност в действията си като създава увереност у ръководителя, чиято дейност подпомага, че може да му се довери и да разчита на него.
Чл. 55. Учителят, служителят и работникът изпълнява задълженията честно и безпристрастно, като не допуска пристрастия да му влияят.
Чл. 56. Служителят е длъжен да спазва служебната йерархия и стриктно да изпълнява актовете и заповедите на горестощите органи
Чл. 57. Учителят, служителят или работникът споделя открито и честно с директора проблемите, с които се сблъсква в своята работа, както своите идеи и предложения за тяхното решаване.
Чл. 58. Учителят, служителят или работникът следва да противодейства на корупционни прояви и на други неморални такива, които биха уронили престижа и доброто име на детската градина .
Чл. 59. Учителят, служителят или работникът опазва повереното му общинско имущество с грижата на добър стопанин и не допуска използването му за лични цели.
Чл. 60. Всеки един от учителите, служителите и работниците може да ползва имуществото, документите и информацията на детската градина само за осъществяване на служебните задължения.
Чл.61.Служителят не е длъжен да изпълни нареждане,което засяга неговите права и правата на неговото семейство.В този случай той е длъжен незабавно да уведоми органа ,от когото е получил нареждането.


РАЗДЕЛ VІІ
Лично поведение на учителите, служителите и работниците

Чл. 62. Учителят, служителят или работникът е длъжен да следва поведение, съобразено със законите, с общоприетите морални норми и общочовешки ценности, както и да не уронва престижа на детската градина и да пази авторитета на институцията, която представя.
Чл. 63. Учителят, служителят или работникът се стреми да не предизвиква с поведението си конфликтни ситуации, а при възникването на такива се стреми да ги преустанови или разреши като запазва спокойствие, контролира емоциите и действията си и не допуска участие в скандали и прояви, несъвместими с добрите нрави. 
Чл. 64. (1) Учителят, служителят или работникът се стреми да декларира точно и навреме данните за определяне на данъчните му задължения и да погасява своевременно финансовите си задължения, така че да не уронва престижа на детската градина.
(2) Учителят, служителят или работникът трябва да бъде честен и точен по отношение на всякакви финансови въпроси, имащи отношение към професионалните взаимоотношения. 
Чл. 65. Учителят, служителят или работникът не може да извършва дейности забранени от закона, както и да получава приходи от забранени със закон дейности.
Чл. 66. (1) Учителят, служителят или работникът придобива и управлява личната си собственост по начин, който не поражда никакво съмнение за възползване от служебното си положение.
(2) От учителя, служителя или работника се очаква да избягва сблъсъка между служебните си задължения и личните си интереси.
Чл. 67. Учителят, служителят или работникът се стреми да повиши своя професионализъм и квалификация, чрез придобиване на нови знания и умения, свързани с длъжността му и се старае да развива собствения си потенциал и да постига увеличаване ефективността и качеството на работата.

РАЗДЕЛ VІІІ
Конфликт на интереси

Чл. 68. Когато на учителя, служителя или работника е възложена задача, чието изпълнение може да доведе до конфликт на интереси, той е задължен своевременно да информира директора. 
Чл. 69. Учителят, служителят или работникът не трябва да използва своето служебно положение за осъществяване на свои лични или семейни интереси.
Чл. 70. Учителят, служителят или работникът, който е напуснал детската градина, няма право да се възползва, да злоупотребява или да изнася информация, която му е станала известна поради или във връзка с длъжността, която е заемал.

РАЗДЕЛ IX
Допълнителни разпоредби
Чл. 71. Всички констатирани нарушения на настоящия кодекс следва да се разглеждат от комисия по етика. 
Чл. 72. Комисията по етика е съставена от представител на:
1.    работодателя;
2.    педагогическия колектив;
3.    непедагогическия колектив.
За спазване на етичния кодекс и разрешаване на възникнали с приложението му казуси трябва да се създаде Комисия по етика.Членовете се избират от Педагогически съвет за  3години

РАЗДЕЛ Х
Заключителни разпоредби
Чл. 73. Настоящият Етичен кодекс е разработен въз основа на стандартите за етично поведение на работещите с деца в сферата на образованието и влиза в сила от датата на утвърждаването му.
Чл. 74. При първоначално постъпване на работа всеки един учител, служител или работник е длъжен да се запознае с разпоредбите на настоящия кодекс.
Спазването на етичните правила за поведени е гаранция за законността на действията на служителите и защита от неоснователни обвинения.Чрез спазването на правилата  на поведение заложени в етичния кодекс и приети от всички служители се допринася за изграждане и утвърждаването на положителен образна ДГ „Света Анна”.

Ние, учителите,служителите и работниците в ДГ  ,,Света  Анна'' се задължаваме : 
1. Да уважаваме уникалността и потенциала на всяко дете. 
2. Да работим в най-добрия интерес на детето. 
3. В работата си в никакъв случай да не използваме физически наказания и възпитателни методи, уронващи достойнството на детето. 
4. Да уважаваме и подкрепяме семействата при отглеждане и възпитание на децата. 
5. Да уважаваме колегите , да ги подкрепяме и насърчаваме в изпълнение на етичните правила/кодекс/. 
6. Да поддържаме висок стандарт на професионално поведение, като постоянно обогатявам знанията и уменията си. 
7. Да служим като застъпник на детето и семейството в общността и обществото. 
8. Да спазваме етичните правила, заложени в този кодекс. 
 Настоящият етичен кодекс е отворен документ подлежащ на непрекъснато развитие и обогатяване

